Christian Blom (1870–1960)

Christian Blom (født 28. mai 1870 i Horten, død 30. november 1960) var en norsk marineoffiser, skipskonstruktør, politiker og verftsdirektør. Han var Norges første ekspert på ubåter, utdannet i Paris 1896–1898 etter avsluttet sjøkrigsskole. Han var ansatt ved Marinens Hovedverft i Horten fra 1899 til 1935, viseadministrerende direktør fra 1915, og administrerende direktør fra 1929.

Blom var også stortingsrepresentant for partiet Høyre og bykretsene Holmestrand, Horten, Tønsberg, Sandefjord, Larvik i periodene 1928-1930 og 1931-1933. Han var en av grunnleggerne av Norges Standardiseringsforbund i 1922, og den første styreformann i organisasjonen. Han konstruerte og tilså byggingen av skoleskibet Christian Radich ved Framnæs Mekaniske Værksted i Sandefjord i 1936-1937.

Under annen verdenskrig var han stasjonert i Lunenburg i Nova Scotia i Canada, hvor han ledet ombyggingen av norske hvalbåter til minesveipere. Han var samtidig rådgiver for den kanadiske regjeringen i krigsspørsmål.

Slekten Blom kommer fra Skien.

Referanser

Eksterne lenker 
 

Stortingsrepresentanter 1928–1930
Stortingsrepresentanter 1931–1933
Stortingsrepresentanter fra Høyre
Stortingsrepresentanter for kjøpstedene i Vestfold
Norske offiserer i Sjøforsvaret
Norske båtbyggere
Artikler i sjøfart-prosjektet